ТIехь ондда къахьоьгуш а, Iедало лелош а доцу, кегийчу къаьмнийн меттанаш юкъара дIадовлуш йолу зама ю хIара. Цунах лаьцна дуьйцуш, дIахьедарш деш, орца дохуш а бу меттанийн говзанчаш. Делахь а, уьш буьйцучех тIаьххьара стаг дIаваьлча, иштта мотт хиллера олий, исторехь иза билгалдаккхар доцург, кхин цара хIумма а ца юьсу. Бицбала герга болчу меттанашна юкъахь бу, еххачу хенахь дIатесна бисина хилла нохчийн мотт а. Иза Москохана муьтIахь долчу, Нохчийчура Iедало лелош бац. Ур-атталла, республикин школашкахь а дозанал арахьара мотт санна хьоьхуш бу. Мел лелахь а, нохчашна юкъахь лелаш болу мотт денбан бала хIунда ца кхочу те нохчийн?